DS «Bergen» (1909)

DS «Bergen» var i perioden 1909–1954 et kystruteskip tilhørende Det Stavangerske Dampskibsselskab (DSD), Stavanger. Skipet var bygget for å gå i nattruten Sandnes / Stavanger-Haugesund-Bergen i samseiling med Sandnæs Dampskibs-Aktieselskab (SDS)' nattruteskip. I 1914 satte DSD inn det nye og større nattruteskipet «Stavanger I» i ruten. «Bergen» fortsatte i én av de ukentlige seilingene i nattruten frem til 1919 da den ble flyttet til kystpostruten på Oslo. Med unntak av en pause under andre verdenskrig da skipet var rekvirert av tyske myndigheter, gikk «Bergen» i kystpostruten frem til 1948 og ble solgt til opphugging i 1954.

DS «Bergen»
 Januar 1909: Levert fra Stavanger Støberi & Dok, Stavanger (byggenr. 58) som kystruteskip  «Bergen» til Det Stavangerske Dampskibsselskab, Stavanger. Kjenningsmål: 157,6’ x 25,8’ x 11’  Brt:486. Maskin: Triple Expansion dampmaskin (SS&D)   700ihk. Satt inn i ruten nattruten Sandnes/Stavanger-Haugesund-Bergen i samseiling med Sandnæs Dampskibs-Aktieselskabs kystruteskip «Sandnæs». «Bergen» overtok DS «Stavanger»s seilinger i nattruten.
 Sommer 1910: I turistrutefart Stavanger-Lysefjorden sammen med selskapets andre kystruteskip «Kong Olaf» og lokalruteskip «Sand».
 1914: Avløst i nattruten av DSD’ nybygde nattruteskip «Stavanger I», som utførte tre av DSD’s seilinger i ruten, mens «Bergen» fortsatte i den siste.
 1914: Satt inn i dagrute Stavanger-Kopervik-Haugesund-Leirvik-Bergen sammen med SDSs «Gann» og Hardanger Søndhordlandske Dampskibsselskabs «Stord» (fra 1915 «Ullensvang»).
 1917: Ruten innstilt på grunn manglende tilgang på kull som følge av krigen.
 1919: Tatt helt ut av nattruten for å settes inn i kystpostruten på Oslo.
 192x: Ombygd. Brønnen i fordekket bygd igjen. Brt:553
 9. april 1940: Lå i Flekkefjord ved krigsutbruddet.
 10. mai 1940: I fart igjen.
 1940: Rekvirert av Kriegsmarine. Tatt i bruk som «Sperrwachtschiff 14».
 Mai 1945: Tilbakelevert DSD, reparert og satt i fart igjen. Benyttet i kystpostruten Oslo-Bergen sammen med DSDs andre kystruteskip «Austri» og «Christiania» i samseiling med Arendals Dampskibsselskab, men gikk også turer i nattruten Sandnes/Stavanger-Haugesund-Bergen.
 Sommer 1948: I hurtigruten Sandnes/Stavanger-Kristiansand-Arendal-Moss-Oslo sammen med DSDs andre kystruteskip «Ryfylke» og «Kronprinsesse Märtha».
 Høst 1948: Ruten endret til ren godsrute og overtatt av innleide fraktefartøy.
 Mai 1954: Solgt til Grimstad Ophugnings Co., Grimstad for opphugging.

 Se også 
 Det Stavangerske Dampskibsselskab
 Nattruten

 Kilder 
 Artikkel i «Skipet» 2.1990 om Stavangerske av Alf Johan Kristiansen.
 «Over Fjord og Fjell, HSD 1880–1980» Bård Kolltveit 1980

Kategori:Norske dampskip
Kategori:Sjøfart i Rogaland
Kategori:Sjøfart i Vestland
Kategori:Sandnes havn
Kategori:Stavanger havn
Kategori:Haugesund havn
Kategori:Bergen havn
Kategori:Oslo havn
Kategori:DSD-skip
Kategori:Hjemmeflåten
Kategori:Skip fra 1909
Kategori:1909 i Norge
Kategori:Skip sluttseilt 1954
Kategori:Skip bygget ved Stavanger Støberi & Dok
Kategori:Artikler i sjøfart-prosjektet